REWE Group

Rewe Group (Revisionsverband der Westkauf-Genossenschaften) on saksalainen vähittäistavarakaupan ja matkailun aloilla toimiva osuuskaupparyhmä. Vuonna 2020 sen liikevaihto oli 75,3 miljardia euroa.https://www.rewe-group-geschaeftsbericht.de/unternehmen/kennzahlen-2020.html  Rewe Group on Saksan toiseksi suurin vähittäiskauppaketju Edekan jälkeen, ja muita suuria toimijoita Saksan päivittäistavarakaupassa ovat Metro, Aldi ja Lidl.German supermarket chain REWE steps up e-commerce challenge, Reuters 21.9.2018. Viitattu 3.2.2026. Saksan lisäksi Rewe toimii Itävallassa, Italiassa, Romaniassa, Kroatiassa, Unkarissa ja Tšekin tasavallassa.

Rewe on perustettu vuonna 1927 ja sen pääkonttori sijaitsee Kölnissä. Se työllistää noin 380 000 ihmistä.

 Kauppaketjut 
 Rewe – vähittäiskauppaketju Saksassa – 3 300 myymälää. 
 Billa – vähittäiskauppaketju jolla 1 000 myymälää Itävallassa ja 400 myymälää kahdeksassa muussa Euroopan maassa. 
 Penny –  päivittäistavaraketju jolla 3 000 myymälää Saksassa, Itävallassa, Italiassa, Romaniassa, Unkarissa ja Tšekin tasavallassa. 
 XXL Mega Discount – hypermarketketju Romaniassa.
 Nahkauf – ruokakauppaketju Saksassa.
 Toom BauMarkt – rakennustarvikeketju, 250 myymälää Saksassa.
 Merkur – Itävallassa toimiva 100 myymälän supermarketketju. 
 Bipa – terveys- ja kosmetiikkaketju, 560 myymälää Itävallassa ja 58 Kroatiassa. 
 Kaufpark – 120 myymälän supermarketketju Saksassa.

 Matkailu 
Rewe Groupin DER Touristik operoi seuraavia turismitoimintoja: 
 matkatoimistot: ITS, Jahn Reisen, Detur, Meier’s Weltreisen ja ADAC Reisen
 hotellit: LTI Hotels, Club Calimera ja PrimaSol Hotels

 Lähteet 

Luokka:Saksalaiset kauppaketjut
Luokka:Elintarvikekaupat